Toni Garrn

Antonia Garrn (jdb.7ê tîrmeh a 1992an li Almanya) model û lîstikvaneke alman e. Ew piştî ku di sala 2008an de bi Calvin Klein re peymaneke taybetî navîşand, di pîşesaziya modeyê de navdar bû.

 Jiyana berî 
Garrn li Hamburgê ji dayik bû. Bavê wê di pargîdaniyeke neftê de xebitî û diya wê jî karsaz e. Birayekî wê yê mezin heye, Niklas (jdb.1990 ), ku ew jî wekî model dixebite.Dema ku Garrn du salî bû, ew bi malbata xwe re çû Londonê û paşê dema ku şeş salî bû çû Atînayê ku li Dibistana Campion (Atîna) xwend. Dema ku ew 10 salî bû, bi malbata xwe re vegeriya Hamburgê. Garrn dikare piyanoya klasîk bilîze, ji 6 saliya xwe wane girtiye. Dema ku Garrn 13 salî bû, ew li bajarê xwe Hamburgê di dema Kasa Cîhanî ya FIFA ya sala 2006ê de hate vedîtin û dûv re bi ajansa New yorkî Women Management re navîşand.

Zimanên zikmakî yên Garrn îngîlîzî ( ji ber ku di zarokatiya xwe de li Înglistanê jiyaye) û almanî ne; ew dikare fransî jî biaxive.

 Kariyera wê 

Garrn di 15 saliya xwe de wek modela taybet ji bo pêşandana podyûmê ya Calvin Klein Bihar/Havîn a sala 2008 li New Yorkê destpê kir . Dûv re wê di kampanyaya reklama sêwiraner de hate pêşandan.Heyama paşîn ew dîsa bi taybetî ji bo Calvin Klein li ser podyûmê mêşiya. Di heyamên 2009an de, wê li ser 60 pêşandan ji bo sêwiranerên bi prestîj ên wekî Stella McCartney, Dior, Louis Vuitton, Chanel, Hermès, Dolce & Gabbana, Michael Kors û yên din di hefteya modeyê de meşiya. Ew di kovarên Vogue (Parîs, Îtalya, Almanya, Rûsya, Çîn, Spanya, Meksîk, Japonya, Kore, DYA), Muse, Elle (DYA, Îtalya, Fransa), Numéro (Fransa, Tokyo), Glamour (DYA) , Marie-Claire (Îtalya), Another Magazine, Harper's Bazaar (DYA) û i-Dyê de derket û li ser bergê kovara Tush û kovara V wekî 8emîn modela herî baş a bihara sala 2008ê cih girt . Ew li ser bergê hejmara 100 ya Numéroyê a sibata 2009ê bû.
Di destpêka sala 2012an de, ew dîsa ket lîsteya Top 50 Modelên Jinan yên malpera modelan a navneteweyî models.com û di radeya 20an de cih girt. Ew yekem car di sala 2009an de ket nav lîsteyê û di dawiyê de di radeya 11 de cih girt.

Di sala 2014an de, wê bi labela denim a alman Closed re hevkarî kir û xeta xwe ya cînsan sêwirand.Dahata ji firotina tîşortên wê yên Closed û cînsên wê yên xaniman "Toni" dê ji bo xêrxwaziyek ku ji bo perwerdehiya keçên ciwan li Afrîkayê tê bexş kirin.

Karê Garrn bergên ji bo kovarên Numéro - ya fransî, japonî, çînî, almanî û rûsî-, Vogue ya almanî, îtalî, meksîkî, spanî, tirkî, ûkraynî, koreyî, rûsî,portûgalî û taylendî ,GQ ya almanî û Afrîkaya Başûr, W , Elle ya almanî û îtalî , Madame Figaro, Muse, Harper's Bazaar, Allure, Glamour, The Edit û Grazia'yê vedihewîne.

Garrn ji bo wan markeyan reklam kiriye : Calvin Klein, Prada, Versace, Cartier (parfûm), Jill Stuart, Fendi, Chloé, Emporio Armani, Hugo Boss, Zara, H&M, Dior, Donna Karan, JOOP!, Shiseido, Filippa K, J.Crew , Neiman Marcus, Givenchy (mikyac), Tommy Hilfiger, Juicy Couture, Massimo Dutti, Max Mara, Peek & Cloppenburg, Express, Ralph Lauren, Burberry, L'Oréal, Biotherm, NARS Cosmetics, Mango, Ann Taylor, Blumarine, Aign, Lancel, Alexandre Vauthier, Elie Saab, Calzedonia, Seafolly û Schwarzkopf.

Garrn bi wênekêşên wek Steven Meisel, Peter Lindbergh, Karl Lagerfeld, Manfred Baumann, Paolo Roversi, Mariano Vivanco, Miles Aldridge, Craig McDean, Corinne Day, Camilla Åkrans, Ellen von Unwerth, Mert and Marcus , Victor Demarchelier, David Belle, Greg Kadel û Mario Testino xebitiye.
 Victoria's Secret 
Di sala 2011an de, Garrn ji bo Victoria's Secret dest bi modelsaziyê kir û di destpêkê de di katalogên xeta kincan de xuya bû.Demek şûnda, ew di sala 2011an de li pêşandana Victoria's Secret Fashion Show meşiya û ji bo xeta PINK bi hevkara xwe model Shanina Shaik re wêneyek çêkir. Hilbijartina pêşandana Victoria's Secret Fashion Show ya yekem di sala 2010an de bû, lê di dawiyê de ji bo pêşandana wê salê nehat hilbijartin.

Di nîsana 2012an de, medyayan bi çewtî ragihandin ku Garrn wekî Victoria's Secret Angel a fermî hate hilbijartin. Demek şûnda, hate eşkere kirin ku Garrn tenê ji bo kampanyaya Victoria's Secret ji bo xeta Dream Angel ligel Erin Heatherton û Lindsay Ellingson, û ji bo reklama Angels in Love bi Elyse Taylor re hate hilbijartin.

Di 17ê nîsana 2012an de, Garrn û Victoria's Secret Angelên Erin Heatherton û Lindsay Ellingson bêhnxweşiya "Love Is Heavenly" li firoşgeheke Victoria's Secret li SoHoyê pêşkêş kirin. Di çiriya paşîn a 2012an de, ew ji bo cara duyem vegeriya li ser podyûma pêşangeha Victoria's Secret Fashion Show û pêşandanê bi dawî kir. Wê di sala 2013an de û dîsa piştî navberek di sala 2018an de ji bo pêşandanê mêşiya.

 Lîstikvanî 


Garrn di fîlma Lifetimeê ya sala 2017an Oscar Pistorius: Blade Runner Killer de rola Reeva Steenkamp lîst.Fîlm darizandina Oscar Pistorius ji ber kuştina bê dilxwazî ​​vedibêje piştî ku wî Steenkamp li mala xwe ya li Pretoriayê di 14ê sibata 2013an de bi kuştinê gulebaran kir. Di heman salê de, Garrn di du beşên pêşîn ên rêzefîlma drama ya almanî ya You Are Wanted de lîst. Di sala 2018 de wê di fîlma Til Schweiger Head Full of Honey û di klîba muzîkê ya Álvaro Soler "La Cintura" de lîst. Di sala 2019an de, wê di fîlma superlehengan Spider-Man: Far from Home de rolek piçûk lîst.

 Karê xêrxwaziyê 
Di sala 2014an de, Garrn bû balyoza kampanyaya gerdûnî ya Plan Internationalê Ji ber ku Ez Keçek im û ji bo piştgirîkirina Planê wek mêvandar gelek bûyerên berhevkirina diravan hevbeş kir .

Di sibata 2016an de, Garrn weqfa Toni Garrn Foundation ava kir, ku armanc ew e ku drav berhev bike ji bo projeyên ku li Burundî, Gana, Rwanda û Ûgandayê gihandina keçan ji bo perwerdehiyê pêşve dixin.Wê ji bo xêrxwaziya xwe ya bi sernavê "Supermodel Flea Market" mazûvaniya salane ya berhevkirina dirav kir ku tê de kincên diyarî yên mirovên navdar û modelan têne firotin.

 Jiyana kesane 
Garrn bi hevala xwe yê herî baş, Ali Stephens re, di warxaneyekê de li Financial District,Manhattan,New York Cityê dijiya.

Wê di sibata 2010an de ji bo ku balê bikişîne ser azmûnên dawîn ên Abîturê, hefteya modeyê berda.

Garrn ji sala 2013 heta sala 2014 bi lîstikvanê amerîkî Leonardo DiCaprio re têkiliyek bû. Ji sala 2015ê heta sala 2016ê ew bi basketbolvanê amerîkî Chandler Parsons re têkiliyek bû.

Garrn di 24ê kanûna pêşîn a 2019 de bi lîstikvanê îngilîz Alex Pettyfer re dergistî bû.Ew di 2ê çiriya pêşîn a 2020an de li Hamburg, Almanya zewicîn.Keçek wan heye ku di tîrmeha 2021an de ji dayik bû. Di 19ê hezîrana 2022an de, wê û Pettyfer merasîmek duyem li girava Paros a Yewnanistanê kirin.

Di 22ê nîsana 2023an de, Garrn li ser hesaba xwe yê Instagramê ragihand ku ew û Pettyfer ji hev veqetiyan.

 Fîlmnîgarî 
SalSernav RolNîşe 2011Life + Times: Empire State of MindXweKurtefîlm 2016The ShiftKurtefîlm 2017Under the BedLisaFîlma televîzyonê2017You Are WantedKatja2 beş2017Oscar Pistorius: Blade Runner KillerReeva Steenkamp2018Head Full of Honey2019Berlin, I Love YouHeather2019Spider-Man: Far From HomeThe Seamstress2021Crisis Sarah

 Çavkanî 

 Girêdanên derve 




Kategorî:Aktrîsên alman
Kategorî:Aktrîsên ji Hamburgê
Kategorî:Jidayikbûn 1992
Kategorî:Jinên alman
Kategorî:Mirovên zindî
Kategorî:Modelên alman ên jin
Kategorî:Modelên ji Hamburgê